ফের বাংলাদেশে মন্দির লুঠ

ওয়েব ডেক্স: জটিলতা বাড়ছে ভারত ও বাংলাদেশের (India- Bangladesh conflict) মধ্যে। হাসিনার পতনের পরেই সংখ্যালঘুদের উপর অকথ্য অত্যাচার শুরু করেছে বাংলাদেশীদের (Bangladesh) একাংশ। সংখ্যালঘু শিক্ষক, অধ্যাপকদের জোরপূর্বক পদত্যাগ করানোর খবর আসছিল একের পর এক। মন্দিরগুলিতে চলছিল দেদার হামলা। ভাঙা হয়েছে বিগ্রহ, লুঠ হয়েছে অলংকার, পুজোর সামগ্রী। সম্প্রতি কট্টরপন্থীরা তিতুমির কলেজের প্রিন্সিপাল শিপ্রা রানি মণ্ডলকে পদত্যাগের হুমকি দিয়েছে।

সংখ্যালঘু নির্যাতন রুখতে ব্যবস্থা নেওয়ার আশ্বাস দিয়েছিল ইউনুস সরকার। তবে বাস্তব চিত্র একেবারে আলাদা। ফের একবার মন্দির লুঠের খবরে উত্তাল সোশ্যাল মিডিয়া। ঘটনাটি ঘটেছে লালমোহন হাটে। স্থানীয় জমিদার তুষভাণ্ডার জমিদার বাড়ির ভবতারিণী কালী মন্দির চুরি করেছে দুষ্কৃতীরা। সেই ভিডিও সোশ্যাল মিডিয়ায় পোস্ট করেছেন ইসকনের ভাইস প্রেসিডেন্ট রাধারমণ দাস। ভিডিওর সত্যতা কলকাতাটিভি যাচাই করেনি।

আরও পড়ুন : ঘুষকাণ্ডের মামলায় ‘নিঃশর্ত রেহাই’ ট্রাম্পের

রাধারমণের পোস্টে দাবি, শুক্রবার পুজো করতে যখন পুরোহিত আসেন, তখনই তিনি দেখতে পান মন্দিরের দরজা ভাঙা। বিগ্রহ উধাও। নেই কোনও সোনার অলংকার, ঠাকুরের মূর্তি বা পুজোর সামগ্রী।

দেখুন ভিডিও…

Not a single Deity has been left behind, not even the items used for worship—they’ve taken everything! Where will Hindus of this ancient temple in #Bangladesh now go to worship, and with what will they conduct their rituals?

The idol of Bhavatarini Kali, along with worship… pic.twitter.com/B6hztnynAA

— Radharamn Das राधारमण दास (@RadharamnDas) January 10, 2025

ভিডিওর ক্যাপশনে লিখছেন, ‘একটিও মূর্তিকে ছাড় দেওয়া হচ্ছে না। এমনকী পুজোর সামগ্রীও ছুরি করছে দুষ্কৃতীরা। এবার তাহলে বাংলাদেশের কোন প্রাচীন মন্দিরে হিন্দুরা পুজো করতে যাবেন? কীভাবে ধর্মাচরণ করবেন?’